ระเบียบคณะกรรมการกองทุนเพื่อการบริหารจัดการการทำงานของคนต่างด้าวระเบียบคณะกรรมการกองทุนเพื่อการบริหารจัดการการทำงานของคนต่างด้าวว่าด้วยการรับเงินการใช้จ่ายเงิน การเก็บรักษาเงิน การจัดหาผลประโยชน์ และการตรวจสอบภายในของกองทุนเพื่อการบริหารจัดการการทำงานของคนต่างด้าวพ.ศ. ๒๕๖๐ เพื่อให้การดำเนินงานทุนหมุนเวียนสำหรับใช้จ่ายเกี่ยวกับการบริหารจัดการการทำงานของคนต่างด้าวเป็นไปด้วยความเรียบร้อยและมีประสิทธิภาพอันจะทำให้เกิดประโยชน์ต่อการบริหารจัดการกองทุนอาศัยอำนาจตามความในมาตรา ๘๑ (๕) แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐คณะกรรมการกองทุนเพื่อการบริหารจัดการการทำงานของคนต่างด้าว โดยความเห็นชอบของกระทรวงการคลังจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกองทุนเพื่อการบริหารจัดการการทำงานของคนต่างด้าวว่าด้วยการรับเงิน การใช้จ่ายเงิน การเก็บรักษาเงิน การจัดหาผลประโยชน์และการตรวจสอบภายในของกองทุนเพื่อการบริหารจัดการการทำงานของคนต่างด้าว พ.ศ. ๒๕๖๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้กองทุน หมายความว่ากองทุนเพื่อการบริหารจัดการการทำงานของคนต่างด้าวคณะกรรมการกองทุน หมายความว่าคณะกรรมกองทุนเพื่อการบริหารจัดการการทำงานของคนต่างด้าวอธิบดี หมายความว่าอธิบดีกรมการจัดหางานข้อ ๔ให้อธิบดีเป็นผู้รักษาการตามระเบียบนี้หมวด ๑บททั่วไป ข้อ ๕วิธีปฏิบัติอื่นใดที่มิได้กำหนดไว้ในระเบียบนี้ ให้ถือปฏิบัติตามระเบียบของทางราชการว่าด้วยการนั้นโดยอนุโลมในกรณีที่ไม่อาจปฏิบัติตามระเบียบของทางราชการหรือมีความจำเป็นต้องปฏิบัตินอกเหนือจากที่กำหนดไว้ในระเบียบนี้ให้ขอทำความตกลงกับกระทรวงการคลังข้อ ๖กองทุนมีวัตถุประสงค์เพื่อเป็นทุนหมุนเวียนสำหรับใช้จ่ายเกี่ยวกับการบริหารจัดการการทำงานของคนต่างด้าวข้อ ๗ให้กองทุนประกอบด้วยเงินและทรัพย์สิน ดังต่อไปนี้(๑)เงินหรือทรัพย์สินที่โอนมาจากกองทุนเพื่อการส่งคนต่างด้าวกลับออกไปนอกราชอาณาจักรตามมาตรา๑๔๐ แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐(๒) เงินเพิ่มตามมาตรา ๑๑ วรรคสามแห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐(๓) เงินหรือทรัพย์สินที่มีผู้อุทิศให้(๔)เงินค่าธรรมเนียมที่เรียกเก็บได้ตามพระราชกำหนดนี้ตามที่กระทรวงการคลังอนุญาตให้นำไปใช้จ่ายได้โดยไม่ต้องนาส่งคลังเป็นรายได้แผ่นดิน(๕) ดอกผลของเงินหรือทรัพย์สินของกองทุน(๖) เงินอุดหนุนจากรัฐบาลที่จัดสรรให้ตามความจำเป็น(๗) เงินหรือทรัพย์สินอื่นใดที่กองทุนได้รับไม่ว่ากรณีใดเงินและทรัพย์สินตามวรรคหนึ่งให้นำส่งเข้ากองทุนโดยไม่ต้องนาส่งคลังเป็นรายได้แผ่นดินข้อ ๘ ให้กรมการจัดหางานกำหนดโครงสร้างการบริหารงานกองทุนเพื่อรองรับการดำเนินงานด้านต่างๆ ของกองทุนตามหลักเกณฑ์ที่คณะกรรมการนโยบายการบริหารทุนหมุนเวียนประกาศกำหนดหมวด ๒การรับเงินการใช้จ่ายเงิน และการเก็บรักษาเงิน ข้อ ๙ให้กรมการจัดหางานเปิดบัญชีเงินฝากไว้ที่กรมบัญชีกลาง กระทรวงการคลังชื่อบัญชี กองทุนเพื่อการบริหารจัดการการทำงานของคนต่างด้าว เพื่อฝากเงินกองทุนและห้ามมิให้นำเงินไปใช้จ่ายก่อนเข้าบัญชีเงินฝากเพื่อความคล่องตัวในการบริหารจัดการกองทุนกรมการจัดหางานอาจเปิดบัญชีเงินฝากไว้กับธนาคารของรัฐหรือธนาคารพาณิชย์ ในชื่อบัญชีเช่นเดียวกับวรรคหนึ่งได้ดังนี้(๑)เพื่อใช้จ่ายในการบริหารจัดการกองทุนภายในวงเงินและเงื่อนไขที่คณะกรรมการกองทุนกำหนดโดยความเห็นชอบจากกระทรวงการคลัง(๒) เพื่อคืนเงินให้แก่คนต่างด้าวที่ส่งเงินเข้ากองทุนเพื่อการส่งคนต่างด้าวกลับออกไปนอกราชอาณาจักรตามพระราชบัญญัติการทำงานของคนต่างด้าวพ.ศ. ๒๕๕๑ ทั้งในส่วนกลางและส่วนภูมิภาคภายในวงเงินและเงื่อนไขที่คณะกรรมการกองทุนกำหนด(๓) เพื่อรับเงินคืน เงินเหลือจ่ายและดอกผลจากหน่วยงานต่าง ๆที่ขอรับการสนับสนุน และให้กรมการจัดหางานนำเงินที่ได้รับส่งเข้าบัญชีของกองทุนที่เปิดไว้ที่กรมบัญชีกลางตามวรรคหนึ่งภายในสามวันทำการนับแต่วันที่รับเงินข้อ ๑๐ ให้กรมการจัดหางานนำเงินที่ได้รับส่งเข้าบัญชีของกองทุนที่เปิดไว้ที่กรมบัญชีกลางตามข้อ๙ ภายในสามวันทำการนับแต่วันที่รับเงินข้อ ๑๑เงินของกองทุนให้ใช้จ่ายเพื่อวัตถุประสงค์ ดังต่อไปนี้(๑)ช่วยเหลือคนต่างด้าวซึ่งเข้ามาทำงานตามพระราชกำหนดการบริหารจัดการการทำงานของคนต่างด้าวพ.ศ. ๒๕๖๐ ที่ถูกละเมิดสิทธิตามกฎหมายด้านแรงงาน(๒) ส่งคนต่างด้าวกลับออกไปนอกราชอาณาจักร(๓) ช่วยเหลือและอุดหนุนหน่วยงานของรัฐหรือองค์กรเอกชน ที่เสนอโครงการหรือแผนงานในการดำเนินการบริหารจัดการเกี่ยวกับการทำงานการจัดสวัสดิการ การศึกษา การสาธารณสุขและการให้ความคุ้มครองด้านแรงงานแก่คนต่างด้าว(๔)คืนให้แก่คนต่างด้าวที่ส่งเงินเข้ากองทุนเพื่อการส่งคนต่างด้าวกลับออกไปนอกราชอาณาจักรตามพระราชบัญญัติการทำงานของคนต่างด้าว พ.ศ. ๒๕๕๑และเป็นค่าใช้จ่ายเกี่ยวกับการดำเนินการดังกล่าว(๕) บริหารกองทุน(๖)บริหารจัดการการทำงานของคนต่างด้าวตามพระราชกำหนดการบริหารจัดการการทำงานของคนต่างด้าวพ.ศ. ๒๕๖๐ข้อ ๑๒การใช้จ่ายเงินตามข้อ ๑๑ ให้เป็นไปตามหลักเกณฑ์และวิธีการที่คณะกรรมการกองทุนกำหนดทั้งนี้ ภายในวงเงินประมาณการรายรับและรายจ่ายประจำปีงบประมาณตามข้อ๑๓ข้อ ๑๓ให้กรมการจัดหางานจัดทาแผนการดำเนินงานประจำปี ซึ่งอย่างน้อยต้องประกอบด้วยผลการดำเนินงานของปีที่ผ่านมา แผนการปฏิบัติงาน ประมาณการรายรับรายจ่ายประจำปีและประมาณการกระแสเงินสด ทั้งนี้ตามแบบที่กระทรวงการคลังกำหนด เพื่อนำเสนอคณะกรรมการกองทุนพิจารณาอนุมัติอย่างน้อยหกสิบวันก่อนวันเริ่มต้นปีงบประมาณของทุกปีและส่งให้กระทรวงการคลังอย่างน้อยสามสิบวันก่อนวันเริ่มต้นปีงบประมาณของทุกปีเพื่อใช้ประกอบการกำกับดูแล การบริหารและติดตามประเมินผลการดำเนินงานหมวด ๓การจัดหาผลประโยชน์ ข้อ ๑๔ การนำเงินกองทุนไปดำเนินการเพื่อหาผลประโยชน์ต้องได้รับอนุมัติจากคณะกรรมการกองทุนโดยความเห็นชอบของกระทรวงการคลังและให้กระทำได้เฉพาะกรณี ดังต่อไปนี้(๑) ฝากไว้กับธนาคารของรัฐ หรือธนาคารพาณิชย์(๒) ซื้อพันธบัตรรัฐบาล พันธบัตรธนาคารแห่งประเทศไทย หรือรัฐวิสาหกิจ(๓)ซื้อตราสารแห่งหนี้โดยมีกระทรวงการคลังรับรอง หรืออาวัลหรือค้ำประกันเงินต้นและดอกเบี้ย(๔) ดำเนินการอื่นตามที่คณะกรรมการกองทุนกำหนดหมวด ๔การบัญชีและการตรวจสอบ ข้อ ๑๕ ให้กรมการจัดหางานจัดทำบัญชีของกองทุนให้เป็นไปตามระบบการบัญชีอย่างถูกต้องตามหลักการบัญชีที่รับรองโดยทั่วไปและให้ส่งผู้สอบบัญชีภายในหกสิบวันนับแต่วันสิ้นปีงบประมาณและเมื่อผู้สอบบัญชีตรวจสอบรับรองแล้วให้ส่งรายงานทางการเงินพร้อมรายงานการสอบบัญชีของผู้สอบบัญชีต่อสำนักงบประมาณและกระทรวงการคลังภายในสามสิบวันนับแต่วันที่ได้รับรายงานจากผู้สอบบัญชีข้อ ๑๖ ให้สำนักงานการตรวจเงินแผ่นดินหรือผู้สอบบัญชีอิสระที่สำนักงานการตรวจเงินแผ่นดินให้ความเห็นชอบเป็นผู้สอบบัญชีของกองทุนข้อ ๑๗ให้ผู้สอบบัญชีรายงานผลการสอบบัญชีต่อคณะกรรมการกองทุนเพื่อเสนอต่อคณะรัฐมนตรีภายในหนึ่งร้อยยี่สิบวันนับแต่วันสิ้นปีงบประมาณและให้กรมการจัดหางานเผยแพร่งบการเงินที่ผู้สอบบัญชีรับรองแล้วภายในสิบห้าวันนับแต่วันที่คณะรัฐมนตรีรับทราบข้อ ๑๘ เพื่อประโยชน์ในการจัดทำงบการเงินในภาพรวมของแผ่นดินให้กรมการจัดหางานมีการบันทึกบัญชีของกองทุนในระบบการบริหารการเงินการคลังภาครัฐแบบระบบอิเล็กทรอนิกส์(GFMIS) ที่ถูกต้องและเป็นปัจจุบัน ตามรูปแบบและเงื่อนไขที่กรมบัญชีกลางกำหนดข้อ ๑๙ ให้กรมการจัดหางานจัดทำรายงานเสนอต่อคณะกรรมการกองทุนและส่งให้กรมบัญชีกลาง ดังต่อไปนี้(๑) รายงานแผนรายรับและแผนรายจ่ายประจำปี(๒) รายงานผลรายรับและผลรายจ่ายรายเดือน(๓) งบทดลองรายเดือนและภาระผูกพัน ณ วันสิ้นเดือน(๔) รายงานการรับจ่ายและการใช้จ่ายเงินรายได้ที่ไม่ต้องนำส่งเป็นรายได้แผ่นดิน(๕) รายงานทางการเงินอื่น ๆ เพื่อประโยชน์ในการดำเนินงานของกองทุนรูปแบบ วิธีการจัดทำรายงานทางการเงินระยะเวลาส่งรายงานตามวรรคหนึ่งให้เป็นไปตามที่กรมบัญชีกลางกำหนดข้อ ๒๐ให้กรมการจัดหางานจัดให้มีระบบการตรวจสอบภายในเพื่อตรวจสอบการดำเนินงานด้านต่างๆ ของกองทุน ตามหลักเกณฑ์และวิธีการที่คณะกรรมการนโยบายการบริหารทุนหมุนเวียนประกาศกำหนดประกาศณ วันที่ ๑๔ กันยายน พ.ศ. ๒๕๖๐หม่อมหลวงปุณฑริก สมิติปลัดกระทรวงแรงงานประธานกรรมการกองทุนเพื่อการบริหารจัดการการทำงานของคนต่างด้าวพิมพ์มาดา/อัญชลี/จัดทำ๒๐ กันยายน๒๕๖๐นุสรา/ตรวจ๒๓ กันยายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๒๘ ง/หน้า ๑/๑๘ กันยายน ๒๕๖๐